wickkiey/tamil-wikipedia-chunked huggingface dataset:
# கார்த்திகேசு சிவத்தம்பி

## கல்வியும் கல்விப்பணியும்

யாழ்ப்பாணம் கரவெட்டி மேற்கில் பிறந்த சிவத்தம்பி ஆரம்பக் கல்வியை கரவெட்டி விக்னேசுவரா கல்லூரியில் கற்றார். பின்னர் இடைநிலைக் கல்லூரியை கொழும்பு சாகிரா கல்லூரியில் கற்றார். ஆரம்பத்தில் 1956 முதல் 1961 வரை கொழும்பு சாகிரா கல்லூரியில் ஆசிரியராகவும், 1961 முதல் 1965 வரை இலங்கை நாடாளுமன்ற சமகால மொழிபெயர்ப்பாளராகவும் பணிபுரிந்தார்.  
இலங்கையின் மத்திய பகுதியில் அமைந்துள்ள பேராதனைப் பல்கலைக்கழகத்தில் இளமாணிப் பட்டத்தையும், பின்னர் அதே பல்கலைக்கழகத்தில் பயின்று முதுமாணிப் பட்டத்தையும் பெற்றுக்கொண்டார். ஐக்கிய இராச்சியத்திலுள்ள பர்மிங்காம் பல்கலைக் கழகத்தில் ஆய்வுப் படிப்பை மேற்கொண்டு முனைவர் (Ph.D) பட்டத்தையும் பெற்றுக்கொண்டார்.
# கார்த்திகேசு சிவத்தம்பி

## பல்கலைக்கழகப் பணி

1965 முதல் 1970 வரை கொழும்புப் பல்கலைக்கழகத்தில் உதவி விரிவுரையாளராகவும், 1970 முதல் 1975 வரை விரிவுரையாளராகவும், 1976 முதல் இணைப் பேராசிரியராகவும் பணியாற்றினார்.  
1978 ஆம் ஆண்டு தொடக்கம் சுமார் 17 ஆண்டுகள் யாழ்ப்பாணப் பல்கலைக்கழகத்தில் பணியாற்றினார். பின்னர் மட்டக்களப்பில் அமைந்துள்ள கிழக்குப் பல்கலைக்கழகத்தின் அழைப்பின் பேரில் இரண்டு ஆண்டுகள் அங்கு பணியாற்றினார். தொடர்ந்து தமிழாராய்ச்சி நிறுவனத்தின் வருகைப் பேராசிரியராகவும் ஓராண்டு வரை பணி புரிந்தார். இந்தியா, இங்கிலாந்து, ஜெர்மனி போன்ற பல்வேறு நாடுகளிலுள்ள பல்கலைக் கழகங்களிலும் வருகைப் பேராசிரியராகவும் இருந்துள்ளார்.
# கார்த்திகேசு சிவத்தம்பி

## கலைப் பங்களிப்பு

பல்கலைக்கழக காலத்தில் மேடை நாடகங்களில் நடித்ததோடு பின்னர் வானொலி நாடகங்களிலும் நடித்து புகழ் பெற்றவர். இலங்கையர்கோன் எழுதிய "விதானையார் வீட்டில்" தொடர் நாடகத்தில் இவரே முக்கிய பாத்திரத்தில் நடித்தார்.
# கார்த்திகேசு சிவத்தம்பி

## ஆக்கங்கள்

ஆய்வுக்கட்டுரைகள், நூல்கள் உட்பட நூற்றுக்கும் மேற்பட்ட ஆக்கங்களை பல்வேறு துறைகளிலும், ஆங்கிலம், தமிழ் ஆகிய இரு மொழிகளிலும் உருவாக்கியவர். இவர் முதன்மையாகப் பயின்ற துறைகளுக்குப் புறம்பாகவும் பல துறைகளில் இவர் ஆர்வம் கொண்டிருந்தார். இவரது ஆர்வம், தமிழ், சமயம், சமூகவியல், மானிடவியல், அரசியல், வரலாறு, கவின் கலைகள் எனப் பல்வேறு துறைகளையும் தழுவியிருந்தது. மார்க்சியச் சிந்தனைப் போக்குடைய இவர் யாழ்ப்பாணச் சமுதாயத்தின் பல்வேறு குறைபாடுகளையும் கடுமையாக விமர்சித்தார்.
# கார்த்திகேசு சிவத்தம்பி

## மறைவு

பேராசிரியர் கார்த்திகேசு சிவத்தம்பி அவர்கள் தனது 79 வது வயதில் 2011, சூலை 6 புதன்கிழமை இரவு 8 .15 மணிக்கு கொழும்பு, தெகிவளையில் உள்ள அவரது மகளின் இல்லத்தில் காலமானார்.
# கார்த்திகேசு சிவத்தம்பி

## இவர் பற்றிய படைப்புகள்

தமிழக அரசின் திரு.வி.க. விருது அளிக்கப்பட்டு கெளரவிக்கப்பட்ட ஈழத்தமிழ் அறிஞர் பேராசிரியர் கா. சிவத்தம்பியின் ஆளுமை விகசிப்பின் சில ஊற்றுக்களைப் பதிவு செய்யும் வகையில், 'கரவையூற்று' எனும் தலைப்பில் யாழ்ப்பாணம் கரவெட்டி விக்கினேஸ்வராக் கல்லூரி பழைய மாணவர் சங்கம் - கொழும்புக் கிளை நூல் ஒன்றை வெளியிட்டுள்ளது. 'கரவையூற்று' நூலின் தொகுப்பு ஆசிரியர் வீ.ஏ.திருஞானசுந்தரம்.
# கார்த்திகேசு சிவத்தம்பி

## இவர் பற்றிய படைப்புகள்

### இவருடைய நூல்கள்

1. இலக்கணமும் சமூக உறவுகளும்
1. இலக்கியத்தில் முற்போக்குவாதம்; 1977
1. இலக்கியமும் கருத்துநிலையும்; 1982
1. இலங்கைத் தமிழர் - யார், எவர்?
1. ஈழத்தில் தமிழ் இலக்கியம்; 1978
1. சுவாமி விபுலாநந்தரின் சிந்தனை நெறிகள்
1. பண்டைத் தமிழ்ச் சமூகம் - வரலாற்றுப் புரிதலை நோக்கி... ;மக்கள் வெளியீடு
1. மதமும் கவிதையும்
1. தமிழில் சிறுகதையின் தோற்றமும் வளர்ச்சியும்; 1967
1. தமிழில் இலக்கிய வரலாறு
1. தமிழ் கற்பித்தலில் உன்னதம்
1. தமிழ் இலக்கியத்தில் மதமும் மானுடமும்; 1981 திசம்பர்; தமிழ்ப்புத்தகாலயம், சென்னை.
1. தமிழ்ப் பண்பாட்டில் சினிமா; மக்கள் வெளியீடு
1. தனித்தமிழிலக்கியத்தின் அரசியற் பின்னணி; 1979
1. திராவிட இயக்கக் கருத்துநிலையின் இன்றைய பொருத்தப்பாடு
1. நாவலும் வாழ்க்கையும்; 1978.
1. யாழ்ப்பாணத்தின் புலமைத்துவ மரபு
1. Drama in Ancient Tamil Society; 1981
1. The Tamil Film as a Medium of Political Communication 1980
# கார்த்திகேசு சிவத்தம்பி

## இவர் பற்றிய படைப்புகள்

### பதிப்பித்த நூல்கள்

1. இலங்கைத் தமிழ் நாட்டார் வழக்கியல்; 1980
1. மார்க்கண்டன் வாளவிமான் நாடகம்; 1966
# கார்த்திகேசு சிவத்தம்பி

## உசாத்துணைகள்

1. அகவை 75 இல் பேராசிரியர் சிவத்தம்பி - வீரகேசரி 13 மே 2007
1. பேராசிரியர் கார்த்திகேசு சிவத்தம்பி காலமானார் - இனியொரு...
# தொ. மு. சி. ரகுநாதன்

**தொ. மு. சிதம்பர ரகுநாதன்**, (*T. M. Chidambara Ragunathan*, அக்டோபர் 20, 1923 – டிசம்பர் 31, 2001) சிறுகதை, நாவல், விமரிசனம், ஆய்வு, மொழிபெயர்ப்பு, நாடகம், வாழ்க்கை வரலாறு எனப் பலதுறைகளிலும் எழுதியவர். பத்திரிகை ஆசிரியராக இருந்தவர். ரகுநாதனின் எழுத்துக்கள், ஆய்வுகள், விமர்சனங்கள் யாவும் தமிழில் மார்க்சிய சிந்தனைகளை வளர்த்தது.
# தொ. மு. சி. ரகுநாதன்

## குடும்பம்

தொ. மு. சி. ரகுநாதனின் பாட்டனார் சிதம்பர தொண்டைமான் என்பவராவார். இவர் சிறீரங்கநாதர் அம்மானை, நெல்லைப் பள்ளு போன்ற இலக்கியங்களை படைத்தவர். இவரது தந்தை தொண்டைமான் முத்தையன் பிரமமுத்தன் என்ற புனைபெயரில் 33 தியானச் சிந்தனைகள் என்ற நூலையும், மூன்று தனிப் பாசுரங்களையும், ஆங்கிலத்தில் கவிதைகளையும் இயற்றியவர். இவரது அண்ணன் தொ. மு. பாஸ்கரத் தொண்டைமான் கோயில்கள் குறித்த கட்டுரைகள் *வேங்கடம் முதல் குமரிவரை* என்ற தலைப்பில் ஐந்து பெருந்தொகுதிகளாக எழுதியவர்.
# தொ. மு. சி. ரகுநாதன்

## வாழ்க்கைக் குறிப்பு

ரகுநாதன் திருநெல்வேலியில் அக்டோபர் 21, 1923ல் பிறந்தார். இந்திய ஆட்சிப் பணியில் பணியாற்றிய இவரது அண்ணன் பாஸ்கர தொண்டைமான் ஒரு குறிப்பிடத்தக்க எழுத்தாளர். இவரது ஆசிரியர் அ. சீனிவாச ராகவன் இவருக்கு நல்ல வழிகாட்டியாகவும் இருந்தார். இவரது முதல் சிறுகதை 1941ல் பிரசண்ட விகடனில் வெளிவந்தது. இந்திய சுதந்திர போராட்டத்தில் கலந்து கொண்டதற்காக 1942ல் சிறைக்குச் சென்றார். 1944ல் தினமணியில் உதவி ஆசிரியராகவும் பின்பு 1946ல் முல்லை என்ற இலக்கியப் பத்திரிகையிலும் பணியாற்றினார். இவரது முதல் புதினமான புயல் 1945ல் வெளியானது. இவரது படைப்புகளில் குறிப்பிடத்தக்கது 1948ல் வெளியான இலக்கிய விமர்சனம். அதைத் தொடர்ந்து 1951ல் பஞ்சும் பசியும் என்ற புதினத்தை எழுதினார். இப்புதினம் செக் மொழியில் மொழிபெயர்க்கப்பட்டு 50,000 பிரதிகள் விற்பனையானது. அதே ஆண்டு தனது சிறுகதைத் தொகுப்பை வெளியிட்டார். 1954–56 வரை சாந்தி என்ற முற்போக்கு இலக்கிய மாத இதழை நடத்தினார். அந்த இதழ் மூலம் டேனியல் செல்வராஜ், சுந்தர ராமசாமி, ஜெயகாந்தன், கி. ராஜநாராயணன் போன்ற இளம் எழுத்தாளர்களை அறிமுகப்படுத்தினார். அடுத்த பத்தாண்டுகளுக்கு அமைப்புசாரா எழுத்தாளராகப் பணிபுரிந்தார். 1960ல் சோவியத் நாடு பதிப்பகத்தில் சேர்ந்து நிறைய ரஷியப் படைப்புகளின் தமிழ் மொழிபெயர்ப்புகளைத் தொகுத்து வெளியிட்டார். அவர் மொழிபெயர்ப்பில் குறிப்பிடத்தக்கவை: மாக்சிம் கார்க்கியின் தாய் மற்றும் விளாடிமிர் மயகொவ்ஸ்கியின் இரங்கற்பா விளாடிமிர் இலிச் லெனின். அவரது இலக்கிய விமர்சன நூலான பாரதி - காலமும் கருத்தும் 1983ல் சாகித்திய அகாதமி விருது பெற்றது. 1985ல் இளங்கோ அடிகள் யார் என்ற சமூக வரலாற்று ஆய்வினை வெளியிட்டார். 1988ல் சோவியத் நாடு இதழிலிருந்து ஓய்வு பெற்றார். 2001ல் பாளையங்கோட்டையில் காலமானார்.  
தமிழ் எழுத்தாளர் புதுமைப்பித்தன் இவரது நண்பர். 1948ல் புதுமைப்பித்தன் இறந்தபின் அவரது படைப்புகளைச் சேகரித்து வெளியிட்டார். 1951ல் தன் நண்பரின் வாழ்க்கை வரலாற்றை வெளியிட்டார். 1999ல் புதுமைப்பித்தன் கதைகள் - விமரிசனங்களும் விஷமங்களும் என்ற நூலை வெளியிட்டார். அந்நூல் 1951ல் வெளியான வாழ்க்கை வரலாற்றின் தொடர்ச்சியாகவும் புதுமைப்பித்தனின் படைப்புகளில் பிறமொழித் தழுவல் மிகுந்துள்ளதாக அவரது சமகால எழுத்தாளர்கள் (பெ. கோ. சுந்தரராஜன் போன்றோர்) முன் வைத்த குற்றச்சாட்டுகளுக்குப் பதிலடியாகவும் அமைந்திருந்தது. 1942 முதல் 1962 வரை இவரது எழுத்துலக வாழ்க்கை முழு வேகத்தில் இருந்தது. இவர் ஒரு சோஷியலிச யதார்த்தவாத எழுத்தாளர். தமிழ்நாட்டின் கைத்தறி நெசவாளர்கள் படும்பாட்டைத் தனது பஞ்சும் பசியும் நூலில் தெளிவாகக் காட்டியுள்ளார். அவரது கொள்கைகளை அந்நூல் பிரதிபலிக்கிறது. திருச்சிற்றம்பலக் கவிராயர் என்ற புனைபெயரில் கவிதைகள் எழுதியுள்ளார். ரகுநாதன் மொத்தம் 4 சிறுகதைத் தொகுப்புகள், 3 கவிதைத் தொகுப்புகள், 3 புதினங்கள், 2 நாடகங்கள் மற்றுமொரு வாழ்க்கை வரலாற்றையும் எழுதியுள்ளார்.
# தொ. மு. சி. ரகுநாதன்

## சிறப்பம்சங்கள்

சோசலிச எதார்த்தவாத நாவல் இலக்கியப் போக்கைத் தன் “பஞ்சும் பசியும்” நாவல் மூலம் தொடங்கி வைத்தார். தமிழ் இலக்கிய ஆய்வை இலக்கண ஆய்வு நிலையிலிருந்தும், ரசனை ஆய்வு நிலையிலிருந்தும் சமூகநிலை ஆய்வு என்னும் ஆழமான தளத்துக்குக் கொண்டு சென்று, ஆய்வின் எல்லையை விசாலப்படுத்தினார்.
“பாரதியும் ஷெல்லியும்”, “கங்கையும் காவிரியும்” ஆகிய நூல்களின் மூலம் ஒப்பிலக்கியத் தடத்தைத் தமிழில் விரிவுபடுத்தியவர். “இளங்கோவடிகள் யார்?” என்னும் நூலின் வழி, தமிழகத்தில் சமய உருவாக்கங்களைப் போல நடந்த புதுப்புதுச் சாதி உருவாக்கங்களைத் துலக்கி, சாதி இறுக்கங்களின் பொய்மையைப் பளிச்சென வெளிப்படுத்தியவர்.
# தொ. மு. சி. ரகுநாதன்

## விருதுகள்

- சாகித்திய அகாதமி விருது – 1983
- சோவியத் லேண்ட் நேரு விருது (தாய் மற்றும் லெனினின் கவிதாஞ்சலிக்காக)
- தஞ்சாவூர் தமிழ் பல்கலைக்கழகத்தின் தமிழ் அன்னை பரிசு
- பாரதி விருது - 2001
# தொ. மு. சி. ரகுநாதன்

## எழுதிய நூல்கள்

### சிறுகதை

- *சேற்றில் மலர்ந்த செந்தாமரை*
- *க்ஷணப்பித்தம்*
- *சுதர்மம்*
- *ரகுநாதன் கதைகள்*
# தொ. மு. சி. ரகுநாதன்

## எழுதிய நூல்கள்

### கவிதை

- *ரகுநாதன் கவிதைகள்*
- *கவியரங்கக் கவிதைகள்*
- *காவியப் பரிசு*
# தொ. மு. சி. ரகுநாதன்

## எழுதிய நூல்கள்

### நாவல்

- புயல்
- முதலிரவு (தமிழ்நாட்டரசால் தடைசெய்யப்பட்டது)
- கன்னிகா
- *பஞ்சும் பசியும்* (நெசவாளரின் துயர் சொல்லும் புதினம்/நாவல்)
# தொ. மு. சி. ரகுநாதன்

## எழுதிய நூல்கள்

### நாடகம்

- *சிலை பேசிற்று*
- *மருது பாண்டியன்*
# தொ. மு. சி. ரகுநாதன்

## எழுதிய நூல்கள்

### விமரிசனம்

- *இலக்கிய விமரிசனம்*
- *சமுதாய விமரிசனம்*
- *கங்கையும் காவிரியும்* (தாகூருடன் பாரதியை ஒப்பிடும் ஆய்வு நூல்)
- *பாரதியும் ஷெல்லியும்*
- *பாரதி காலமும் கருத்தும்*
- *புதுமைப்பித்தன் கதைகள்* - சில விமரிசனங்களும் விஷமத்தனங்களும் (1999)
# தொ. மு. சி. ரகுநாதன்

## எழுதிய நூல்கள்

### வரலாறு

- *புதுமைப்பித்தன் வரலாறு*
# தொ. மு. சி. ரகுநாதன்

## எழுதிய நூல்கள்

### ஆய்வு

- *இளங்கோவடிகள் யார்?* (1984)
# தொ. மு. சி. ரகுநாதன்

## எழுதிய நூல்கள்

### மொழிபெயர்ப்பு

1. தாய் (கார்க்கியின் - தி மதர்).
1. லெனினின் கவிதாஞ்சலி (மயகொவ்ஸ்கியின் இரங்கற்பா - விளடிமிர் இலிச் லெனின்).
1. மூன்று தலைமுறைகள் (கார்க்கியின் - தி ஆர்டமோனோவ் பிசினஸ்); ஸ்டார்பிரசுரம், சென்னை; பக்கங்கள் 685
1. தந்தையின் காதலி (கார்க்கியின் கதையான மால்வா)
1. சந்திப்பு (கார்க்கியின் சிறுகதைகள்)
# விக்கிப்பீடியா:உலாவுதல்

விக்கிப்பீடியாவின் கூறுகள்:
# விக்கிப்பீடியா:உலாவுதல்

## கட்டுரைகளைத் தேடுதல்

- கட்டுரைத் தலைப்புகள், குறிப்புச் சொற்கள் ஆகியவற்றை வழி செலுத்தல் பலகையில் உள்ள தேடல் பெட்டியில் உள்ளிட்டு தேடலாம்.
:* ஒரு கட்டுரையைத் தேடுதல்
- முக்கியமான கட்டுரைகளைக் கண்டறிதல்
:☆ உதவிக் காணொளி:
- புதிதாக உருவாக்கப்பட்ட கட்டுரைகளைப் பார்வையிடுதல்
- **பகுப்புகள்:** ஒரே பொருள் தொடர்பான கட்டுரைகள், பக்க வகைகளின் கீழ் தொகுக்கப்பட்டுள்ளன. நீங்கள் பக்க வகைகளை (பகுப்புகள்) பார்வையிட்டு விருப்பமான கட்டுரைகளை வாசிக்கலாம்.
- **அண்மைய மாற்றங்கள்:** வழி செலுத்தல் பலகையில் உள்ள "அண்மைய மாற்றங்கள்" இணைப்பைத் தெரிவு செய்து இற்றைப்படுத்தப்பட்ட கட்டுரைகள் பட்டியலை பார்த்து, விருப்பமான கட்டுரைகளை வாசிக்கலாம்.
- **கவனிப்புப் பட்டியல்:** நீங்கள் புகுபதிகை செய்த பின் உங்களுக்கு விருப்பமான கட்டுரைகளை கவனிப்புப் பட்டியலில் சேர்க்க இயலும். இப்படி செய்வதன் மூலம், அக்கட்டுரைகளில் ஏற்படும் மாற்றங்களை நீங்கள் தொடர்ந்து கண்காணிக்கலாம்.
- **சிறப்புப் பக்கங்கள்:** கருவிப் பெட்டியில் உள்ள "சிறப்புப் பக்கங்கள்" இணைப்பைத் தெரிவு செய்து பல வகையிலான பக்கங்களின் பட்டியலை பார்க்கலாம்.
- **இப்பக்கத்தை இணைத்தவை:** கருவிப் பெட்டியில் உள்ள "இப்பக்கத்தை இணைத்தவை" சுட்டியைத் தெரிவு செய்தால், குறிப்பிட்டப் பக்கத்தை உள்ளடக்கமாகக் கொண்டுள்ள பக்கங்களின் பட்டியல் கிடைக்கும்.
# விக்கிப்பீடியா:உலாவுதல்

## மேலாண்மை

- **அண்மைய மாற்றங்கள்**
:* அண்மைய மாற்றங்கள்
:* அண்மைய மாற்றங்கள் பக்கத்தைப் பயன்படுத்துவது
::☆ உதவிக் காணொளி:
- **கவனிப்புப் பட்டியல்**
::☆ உதவிக் காணொளி:
- **தொடர்பான மாற்றங்கள்**
:* தொடர்பான மாற்றங்கள் பக்கத்தைப் பயன்படுத்துவது
- முன்னுரிமைகளை வரையறை செய்வது
# உதவி:புகுபதிகை

## எப்படி புகுபதிகை செய்வது ?

- இந்த பக்கத்தின் வலது உச்சியில் இருக்கும் "புகுபதிகை" என்ற இணைப்பைத் தெரிவு செய்யுங்கள்.
- புகுபதிகை பக்கத்தில் நீங்கள் விரும்பும் பயனர் பெயர் மற்றும் கடவுச் சொல் விவரங்களை நிரப்புங்கள். முதல் முறை புகுபதிகை செய்கிறீர்கள் என்றால், உறுதி படுத்திக் கொள்ளும் பொருட்டு இரண்டு தடவை கடவுச் சொல்லை உள்ளிட வேண்டியிருக்கும்.
- நீங்கள் விரும்பினால் உங்கள் மின்னஞ்சல் முகவரியைத் தரலாம்.இவ்வாறு செய்வது மற்ற பயனர்கள் உங்களைத் தொடர்பு கொள்ள ஏதுவாக இருக்கும்.எனினும், உங்கள் Privacy பாதுகாக்கப்படும். உங்கள் மின்னஞ்சல் முகவரியை வேறு யாரும் தெரிந்து கொள்ள இயலாது.
# உதவி:புகுபதிகை

## ஏன் புகுபதிகை செய்ய வேண்டும்?

விக்கிப்பீடியாவைப் படிப்பதற்கு நீங்கள் புகு பதிகை செய்ய வேண்டியத் தேவையே இல்லை. விக்கிப்பீடியா கட்டுரைகளை தொகுப்பதற்குக் (மாற்றுவதற்கு) கூட வேண்டியதில்லை&#8212;*எவரும்* விக்கிப்பீடியாவின் பெரும்பாலான கட்டுரைகளை புகுபதிகை செய்யாது தொகுக்க முடியும். இருப்பினும், இங்கு ஓர் பயனர் கணக்கைத் துவக்குவது விரைவானது, இலவசமானது மற்றும் தொந்தரவற்றது; பொதுவாக கணக்குத் துவக்குவது சிறந்த செயலாக பல காரணங்களுக்காகக் கருதப்படுகிறது. பயனர் கணக்கு உருவாக்குவதற்காக உங்கள் தனி நபர் தகவல் எதுவும் கேட்கப்பட மாட்டாது. தவிர, பயனர் கணக்கு உருவாக்குவதால் உங்களுக்குப் பல நன்மைகள் உண்டு. அவற்றுள் சில:  
- நீங்கள் விரும்பும் பயனர் பெயரைப் பெறலாம்
- உங்கள் பங்களிப்புகள் அனைத்தையும் "என் பங்களிப்புகள்" என்ற இணைப்பைத் தெரிவு செய்து காணலாம்.
- உங்களுக்கென்று ஒரு *பயனர் பக்கம்* கிடைக்கும்
- உங்களுக்கெனத் தனியாக ஒரு *பேச்சுப் பக்கமும்* அதன் மூலம் பிற பயனர்கள் உங்களுடன் தொடர்பு கொள்ள வாய்ப்பும் கிடைக்கும்.
- நீங்கள் விரும்பினால் உங்களுக்கு பிற பயனர்கள் மின்னஞ்சல் அனுப்பும் வசதியும் கிடைக்கும். ஆனால், உங்களின் மின்னஞ்சல் முகவரியைப் பிற பயனர்கள் அறிய இயலாது.
- நீங்கள் விரும்பும் கட்டுரைகளில் நிகழும் மாற்றங்களை கண்காணிக்க **கவனிப்பு பட்டியல்** வசதி
- விக்கிப்பீடியா பக்கங்களின் பெயர்களை மாற்றும் அனுமதி
- கோப்புகளைப் பதிவேற்றும் அனுமதி
- உங்கள் விருப்பத்திற்கேற்ப விக்கிப்பீடியா தளத் தோற்றத்தையும் நடத்தையையும் மாற்றிப் பார்வையிடும் அனுமதி
- விக்கிப்பீடியா நிர்வாகி ஆகும் வாய்ப்பு
- வாக்கெடுப்புகளில் கலந்து கொள்ளும் உரிமை
- பயனர் கணக்கு உருவாக்கிய பின், உங்கள் IP முகவரி பிற பயனர்களிடம் இருந்து மறைக்கப்படும்.  
*குறிப்பு: விக்கிப்பீடியாவில் ஓர் பயனர் கணக்கினைத் துவக்க புகுபதிகை பக்கம் செல்லுங்கள்.*
# உதவி:புகுபதிகை

## ஏன் புகுபதிகை செய்ய வேண்டும்?

### பயனர்பெயர்

நீங்கள் கணக்குத் துவக்கும்போது உங்கள் **பயனர் பெயரை** தெரிந்தெடுத்துக்கொள்ளலாம். புகுபதிகை செய்தபின்னர் நீங்கள் கட்டுரைகளில் செய்யும் மாற்றங்கள் அந்தப் பெயருடன் இணைக்கப்படும். அதாவது அக்கட்டுரை வரலாற்றில் உங்கள் பங்களிப்பிற்கான முழு பெருமையும் கிடைக்கிறது. புகுபதிகை செய்யாதிருப்பின் அந்த பங்களிப்பு ஒவ்வொருமுறையும் மாறிக்கொண்டிருக்கக்கூடிய இணைய நெறிமுறை முகவரிக்குச் சேரும். Yஉங்கள் பங்களிப்புகள் அனைத்தையும் மேற்பகுதியில் உள்ள "என் பங்களிப்புகள்" இணைப்பைச் சொடுக்கிக் காணலாம் (இந்த இணைப்பு நீங்கள் புகுபதிகை செய்திருந்தாலே காணப்படும்).  
உங்களுக்கேயான *பயனர் பக்கம்* ஒன்றில் உங்களைக் குறித்தத் தகவல்களை வெளியிடலாம். விக்கிப்பீடியா ஓர் வலைப்பதிவு வழங்கிஅல்ல எனினும் இங்கு சில நிழற்படங்கள் இடலாம்;உங்கள் மனமகிழ் செயல்களைப் பகிரலாம். பல பயனர்கள் அவர்கள் பெருமைகொள்ளும் கட்டுரைகளின் பட்டியலை பராமரிக்கவோ அல்லது விக்கிப்பீடியாவிலிருந்து பெற்ற மதிப்புமிக்க தகவல்களை சேமிக்கவோ பயன்படுத்துகின்றனர்.  
உங்களுக்கு ஓர் நிரந்தர *பயனர் பேச்சுப் பக்கம்* ஏற்படுத்தப்பட்டு பிற பயனர்களுடன் உரையாட வசதி கிடைக்கும். வேறு யாரேனும் உங்களுக்கு செய்தி அனுப்பினாலும் அறிவிக்கப்படுவீர்கள். உங்களது மின்னஞ்சலை பகிர்ந்துகொண்டிருந்தீர்களாயின்,பிற பயனர்கள் உங்களுடன் அந்த மின்னஞ்சலில் உங்களைத் தொடர்பு கொள்ள முடியும். இந்த வசதியில் உங்களுக்கு மின்னஞ்சல் அனுப்புபவருக்கு உங்கள் மின்னஞ்சல் முகவரி தெரியாது உங்கள் தனிவாழ்வு பாதுகாக்கப்படுகிறது.
# உதவி:புகுபதிகை

## ஏன் புகுபதிகை செய்ய வேண்டும்?

### நம்பிக்கையும் தனிவாழ்வும்

**இணையத்திற்கு வெளியிலுள்ள அடையாளத்தைக் காட்டவேண்டியத் தேவை இல்லை** என்றபோதிலும் விக்கிப்பீடியாவில் பதிந்திருப்பதால் உங்களுக்குக் கிடைக்கும் அடையாளத்தை மற்றவர்கள் கவனிப்பார்கள். முகமிலா பங்களிப்புகளை வரவேற்றாலும், புகுபதிகை செய்வது உங்களது நல்ல தொகுத்தல் வரலாற்றைக் கொண்டு மதிப்பையும் நம்பிக்கையையும் பெற உதவுகிறது. உங்களின் அடையாளம் (குறைந்தது விக்கிப்பீடியாவிற்குள்ளான அடையாளம்) தெரிந்தால், உங்களுடன் உரையாடவும் ஒருங்கிணைந்து செயல்படவும் இயலும். நெடுநாள் பங்களித்த விக்கிப்பீடியர்களுக்கு புதிய கணக்குத் துவங்கிய பதிவர்களுடன் நல்லெண்ண நம்பிக்கை கொள்வதும் எளிது.  
விக்கிப்பீடியா பக்கங்கள் விசமத்தனமான தாக்குதல்களுக்கு ஆட்படுகிறது; தேவையற்றச் செய்திகளால் நிரப்பப்படுகிறது; விளம்பர பக்கங்கள் தரவேற்றப்படுகின்றன என்பதை நினைவில் கொள்ளுங்கள். தகவல் மூலங்கள் ஆய்வு செய்யப்படவேண்டியத் தேவையும் கட்டாயமும் இங்கு உள்ளது. ஆகவே விக்கிப்பீடியா உண்மையான,நம்பகத்தன்மை மிக்க பங்களிப்பாளர்களையும் மூலங்களையும் அறிந்து கொள்ள வேண்டியுள்ளது.  
நீங்கள் புகுபதிகை செய்யவில்லையென்றால், உங்கள் பங்களிப்புகள் அனைத்தும் தொகுப்பின்போதிருந்த பொதுப்பரப்பில் அறியப்படும் இணைய நெறிமுறை முகவரியுடன் இணைத்து பதிவு செய்யப்படும். அதேநேரம் புகுபதிகை செய்திருப்பின் அவை பொதுவெளியில் உங்கள் பயனர் பெயருடனும் உள்ளகத்தில் இணைய முகவரியுடனும் இணைந்திருக்கும். மேலும் இது குறித்து அறிய விக்கிமீடியாவின் தனிமை கொள்கை பக்கத்தைக் காணலாம்.  
தனிவாழ்வு தாக்கங்கள் உங்கள் இணையச் சேவை வழங்குனர், உள்ளூர் சட்டங்கள் மற்றும் கட்டுப்பாடுகள்,உங்களது தொகுத்தலின் வகை மற்றும் அளவு போன்றவற்றைப் பொறுத்து மாறும். விக்கிப்பீடியாவின் தொழில்நுட்பமும் கொள்கைகளும் மாறலாம் என்பதையும் கருத்தில் கொள்க.
# உதவி:புகுபதிகை

## ஏன் புகுபதிகை செய்ய வேண்டும்?

### புதிய தொகுத்தல் விருப்புகள்

விக்கிப்பீடியாவை இயக்கும் மீடியாவிக்கி மென்பொருளின் பல சிறப்பம்சங்கள் புகுபதிகை செய்த பயனர்களுக்கே கிடைக்கும். காட்டாக, தொகுப்புகளை சிறிய தொகுப்பாக குறிப்பது இவ்வாறான ஓர் வசதியாகும். "அண்மைய மாற்றங்கள்" பட்டியலில் சிறிய தொகுப்புகளை வடிகட்டுவது படிப்பதை எளிதாக்குகிறது இணைய நெறிமுறை முகவரியின் பின்னால் உள்ள நபர் யாரென்று தெரியாத நிலையில் நம்பிக்கை வைத்து முகமிலா பயனர்களுக்கு இந்த வசதி கொடுக்க இயலாது.  
முனைப்பான பங்களிப்பாளர்களுக்கான மற்றொரு முக்கிய வசதி **கவனிப்புப் பட்டியல்களாகும்.**. நீங்கள் பார்க்கும் ஒவ்வொரு பக்கத்திலும் "கவனி" என்றொரு தத்தல் புதியதாக இருப்பதைக் கவனிக்கலாம். அதனை சொடுக்கினால் அந்தப் பக்கம் உங்கள் கவனிப்புப் பட்டியலில் சேர்க்கப்படும். இது உங்கள் கவனிப்புப் பட்டியலில் உள்ள பக்கங்களின் மாற்றங்களை காட்டிடும் "அண்மைய மாற்றங்கள்" பக்கத்தின் வடிகட்டிய ஓர் காட்சியாகும்.இது நீங்கள் பங்களிக்கும் பக்கங்களில் ஏற்படும் மாற்றங்களை மட்டும் கவனிக்க ஓர் சிறந்த வசதியாகும்.  
விக்கிப்பீடியாவின் சீர்மையையும் கட்டமைப்பையும் பராமரிக்கத் தேவைப்படும் ஒரு பக்கத்தின் பெயரை மாற்றும் அணுக்கம் புகுபதிகை செய்தவர்களுக்கே உள்ளது.  
தவிர,படிமங்களை தரவேற்றஒருவர் புகுபதிகை செய்திருக்க வேண்டும்.
# உதவி:புகுபதிகை

## ஏன் புகுபதிகை செய்ய வேண்டும்?

### பல பயனர் விருப்பத்தேர்வுகள்

மேலே விவரித்த வசதிகள் தவிர, மீடியாவிக்கியின் இடைமுகத்தை பெருமளவு தனிப்பட்ட முறையில் அமைத்துக்கொள்ள முடியும். வலைத்தளத்தின் தோற்றத்தையே , ஓர் எடுத்துக்காட்டாக, இயல்பிருப்பாக உள்ள "MonoBook" தோற்றத்திற்கு பதிலாக "Standard" தோற்றத்திற்கு தேர்தெடுத்தால், மாற்றிலாம். கணித சமன்பாடுகள் எவ்வாறு காட்டப்படுகின்றன, தொகுப்புப் பெட்டி எவ்வளவு பெரிதாக இருக்க வேண்டும், எத்தனை பக்கங்கள் "அண்மைய மாற்றங்கள்" பக்கத்தில் காட்டப்பட வேண்டும், நாட்கள் எவ்வாறு காட்டப்பட வேண்டும் என்பன போன்ற பலவற்றை விருப்பத்திற்கிணங்க அமைத்துக்கொள்ள முடியும்.
# உதவி:புகுபதிகை

## ஏன் புகுபதிகை செய்ய வேண்டும்?

### நிர்வாகி தகுதி

நிர்வாகிகள் (சிலநேரங்களில் அமைப்பு செயலர்(sysops) என்பதும் உண்டு) பக்கங்களை நீக்கவும் மீட்கவும், பக்கங்களை தொகுக்காதிருக்கும் வகையில் பாதுகாக்கவும், பல கொள்கை மீறல்கள் காரணமாக பயனர்களை தடை செய்யவும் அதிகாரம் உடையவர்கள். அவர்கள் பொதுவாக விக்கிப்பீடியா குமுகம்,விக்கிப்பீடியா:நீக்கப்பட வேண்டிய பக்கங்கள் போன்றவற்றின் மூலமாக தெரிவிக்கும் கருத்துக்களை நிறைவேற்றுபவர்கள்.  
புகுபதிகை பயனர்களே நிர்வாகிகளாக தகுதி படைத்தவர்கள் என்பதில் கருத்து வேற்றுமை இல்லை. பொதுவாக நிர்வாகிகளாகத் தெரிந்தெடுக்கப்பட சில மாதங்கள் பகுதிநேர பங்களிப்பும் பிறருடன் இணக்கமான சூழலும் போதுமானதாக இருந்த போதிலும் தற்போது எதிர்பார்ப்புகள் கடினமாகி வருகின்றன.  
நீங்கள் விக்கிப்பீடியா கணக்கு உடைய பயனராக இருந்து நிர்வாகியாக விரும்பினால், மேல் தகவல்களுக்கு **விக்கிப்பீடியா:நிர்வாகி தரத்துக்கான வேண்டுகோள்** பக்கத்தைப் பார்க்கவும்.
# உதவி:புகுபதிகை

## ஏன் புகுபதிகை செய்ய வேண்டும்?

### வாக்களிப்பு, தேர்தல்கள், கருத்துக்கணிப்பு, கோரிக்கைகள்

விக்கிப்பீடியா நடத்தும் கருத்துத் தேர்வுகளில் எவரும் தங்கள் கருத்தைப் பதியலாம் என்றாலும், கணக்கு உள்ள பயனரின் அடையாளம், பங்களிப்புகளின் தரம், போன்றவையால் புகுபதிகை செய்த பயனரின் கருத்துக்களுக்கு கூடுதல் மதிப்பு கொடுக்கப்படும். சில கருத்தெடுப்புகளில் புகுபதிகை செய்திருப்பது கட்டாயமாக்கப்பட்டுள்ளது. இவற்றிலும் கணக்கில்லாத பயனர்கள் தங்கள் கருத்துக்களை பதிய முடியும்.  
விக்கிமீடியாவின் வாரியக்குழுவில் பயனர்களின் சார்பாக இருவர் உள்ளனர் - ஒருவர் *அனைத்து* பயனர்களின் சார்பாகவும், மற்றவர் கணக்கு உள்ள பயனர்களின் சார்பாகவும் பங்கேற்கின்றனர்.
# உதவி:புகுபதிகை

## எப்படி விடுபதிகை செய்வது ?

நீங்கள் புகுபதிகை செய்திருக்கும் பட்சத்தில் இந்த பக்கத்தின் வலது உச்சியில் உள்ள விடுபதிகை இணைப்பைத் தெரிவதன் மூலம் விடுபதிகை செய்ய முடியும்.
# உதவி:புகுபதிகை

## கணக்கு ஏற்படுத்திக்கொள்ள விரும்புகிறீர்களா ?

<div>'''இப்போதே கணக்குத் துவங்குங்கள்
<small>(பாதுகாப்பான வழங்கி)</small>'''</div> கணக்குத் துவங்க "இப்போதே கணக்குத் துவங்குங்கள்" இணைப்பைச் சுட்டினால் வரும் படிவத்தை நிரப்பிடுவீர்.. இது பதியப்பட்டு, பயனருக்கு அவருக்கான கணக்கு திறக்கப்படும்.  
dv:Wikipedia:Why create an account?
es:Ayuda:Registro
zh:Wikipedia:用戶
# வார்ப்புரு:Mainpagelink

<div>
<p>
**கட்டுரைப் பிரிவுகள்** : தமிழ் | பண்பாடு | வரலாறு | அறிவியல் | கணிதம் | புவியியல் | சமூகம் | தொழில்நுட்பம் | அகர வரிசை - துறை வரிசை - புதியன'' </small>
</p></div>
</div>
# விக்கிப்பீடியா:அகர வரிசையில் கட்டுரைகள்

விக்கிபீடியாவில் உள்ள கட்டுரைகள், இந்தப் பக்கத்தில் அகர வரிசைப்படுத்தப்பட்டுள்ளன.பின்வரும் எழுத்துக்களில் ஏதேனும் ஒன்றை தெரிவு செய்தால், அந்த எழுத்தில் தொடங்கும் கட்டுரைகள் முன்னிலைப்படுத்தி வரிசைப்படுத்தப்படும்.  
| 0 | 1 | 2 | 3 | 4 | 5 | 6 | 7 | 8 | 9 |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z |
| அ | ஆ | இ | ஈ | உ | ஊ | எ | ஏ | ஐ | ஒ | ஓ | ஔ |  |  |  |  |  |  |  |  |  |  |  |  |  |  |
| க | ங | ச | ஞ | ட | ண | த | ந | ப | ம | ய | ர | ல | வ | ழ | ள | ற | ன |  |  |  |  |  |  |  |  |
| ஃ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ஸ | ஷ | ஜ | ஹ | } |  |  |  |  |  |  |  |  |  |  |  |  |  |  |  |  |  |  |  |  |  |  
விக்கிபீடியாவில் இன்னும் அதிக எண்ணிக்கையில் கட்டுரைகள் எழுதப்படும்போது, மேற்கண்ட அட்டவணையில் மேலதிக உயிர்மெய் எழுத்துக்களைச் சேர்த்துக் கொள்ளலாம்.
# விக்கிப்பீடியா:பங்களிப்பாளர் கவனத்திற்கு

விக்கிபீடியாவை மேம்படுத்த, எப்படிப் பங்களிப்பது?  
- இந்தத் தளத்தில் உள்ள எந்த ஒரு கட்டுரையையும் / பக்கத்தையும் நீங்கள் திருத்தி மேம்படுத்தலாம்.
- புதிய கட்டுரைகளைத் தொடங்கலாம்.
- குறுங்கட்டுரைகளை விரிவாக்க உதவலாம்.
- பொதுவகத்தில் உள்ள பல்லூடகத்தைத் தொடர்புடைய கட்டுரைகளில் இணைத்து மெருகேற்றலாம் அல்லது உங்களால் உருவாக்கப்பட்ட படங்கள், ஒலிப்பதிவுகள், ஒளிப்பதிவுகள் போன்றவற்றைக் கொண்டும் உதவலாம்.
- ஒரு கட்டுரைகளுக்குள்ளே உள்ள முக்கியத் தகவல்களுக்கு உள்ளிணைப்புகள் கொடுக்கலாம்
- கட்டுரைகளைப் பக்க வகைப்படுத்த உதவுவதன் மூலம், விக்கிபீடியாவில் எளிமையாக உலவ உதவலாம்.
- பக்க வகைப்படுத்துவதற்கான வழிகாட்டல்
- வகைப்படுத்தப்படாத பக்கங்களின் முழுப்பட்டியல்
- விக்கிப்பீடியாவில் எளிதில் எழுதவும் பங்களிக்கவும் தொழிற்நுட்பக் கருவிகள் அல்லது நீட்சிகளை உருவாக்கலாம்.
- கட்டுரைகளைப் பற்றிய கருத்துகளை உரையாடல் பக்கத்தில் பதிவு செய்வதன் மூலம் கட்டுரையின் தரத்தை மேம்படுத்த உதவலாம்.
- விக்கிபீடியாவை மேம்படுத்துவதற்கான கருத்துகளை ஆலமரத்தடியில் பதியலாம்.
- விக்கிப்பீடியா மற்றும் இதர விக்கித் திட்டங்களைப் பற்றி அறியாதவர்களுக்குப் பரப்புரை நிகழ்த்தலாம். அல்லது பரப்புரைக்கு உதவும் வளங்களை உருவாக்கலாம்.  
கற்றுக்கொள்ள பயிற்சிப் பக்கத்தைப் பாருங்கள்.
# விக்கிப்பீடியா:கோரப்படும் கட்டுரைகள்

## சுந்தர் வேண்டும் கட்டுரைகள்

- சென்னைத் தொலைக்காட்சி நிகழ்ச்சிகள்:
1. மனைமாட்சி
# விக்கிப்பீடியா:கோரப்படும் கட்டுரைகள்

## அருளரசன் வேண்டும் கட்டுரைகள்

1. கருத்துமுதல் வாதம்
# விக்கிப்பீடியா:கோரப்படும் கட்டுரைகள்

## Selena

- Dreaming of You (album) en
- Amor Prohibido (song) en
# விக்கிப்பீடியா:கோரப்படும் கட்டுரைகள்

## இரவி வேண்டும் கட்டுரைகள்

### உயிரினங்கள்

- :en:Turritopsis nutricula - இறப்பில்லா உயிரி
# விக்கிப்பீடியா:கோரப்படும் கட்டுரைகள்

## இரவி வேண்டும் கட்டுரைகள்

### உணவு

கடலைப் பருப்பு, ஓமத் திரவம், அடை, துவையல், முட்டை அடை (ஆம்லெட்), பழைய சோறு, கூட்டு, பொரியல், கருணைக் கிழங்கு, பந்தி, Aglianico (de, en, es, fr, it), Aglianico del Vulture (de, fr, it)
# விக்கிப்பீடியா:கோரப்படும் கட்டுரைகள்

## இரவி வேண்டும் கட்டுரைகள்

### பிற

பால்குடம், காப்புத் தடை, எருது கட்டு
# விக்கிப்பீடியா:கோரப்படும் கட்டுரைகள்

## தமிழ்க்குரிசில் வேண்டும் கட்டுரைகள்

- Aglianico del Vulture (en, fr, it)
- Carmine Crocco (en, fr, it)
- குறிமுறை, encoding (font)??
- :en:Ambigram, திருக்கிளவி எப்படிப் பார்த்தாலும் ஒரே மாதிரி இருக்கும், Palindrome போன்றது, அது பொது, இது சொற்களுக்கானது.
- :en:Calque, அதே பெயரை சொல்லுக்குச் சொல் மொழிபெயர்ப்பது.
- செகா இசை
- IPCC
- இந்திய மாவட்டங்கள் அனைத்தும். :)
- பறவைகள்:
சின்ன வெள்ளைக் கொக்கு, செந்நீலக் கொக்கு, காளான் கோழி, நாமக் கோழி, சிறிய நீல மீன்கொத்தி, வெண்மார்பு மீன்கொத்தி, சிறிய கரும்புள்ளி மீன்கொத்தி, சிறிய பச்சை பஞ்சுருட்டான், நாகணவாய், செம்மார்புக் குக்குறுவான், :en:Common_blackbird
- :en:Vatican_Library
- :en:Ghost story
- :en:Hydropower
- :en:Foreign_relations_of_Sri_Lanka (இலங்கையின் வெளியுறவுகள்)
- :en:Dessert (இனிப்பு-விருந்துக்குப் பின்)
- :en:Toronto_District_School_Board (ரொறன்ரோ மாவட்டப் பள்ளி வாரியம்)
- Tamil language documents from the TDSB include
- http://www.tdsb.on.ca/Portals/0/Elementary/ESL/ESL_ELD_TamilOct2011.pdf
- http://www.tdsb.on.ca/Portals/0/HighSchool/docs/Tamil.pdf
- http://www.tdsb.on.ca/Portals/0/Elementary/CharacterDevelopment/Tamil.pdf
- http://www.tdsb.on.ca/Portals/0/Elementary/docs/SupportingYou/Vision_Tamil.pdf
- http://www.tdsb.on.ca/Portals/0/EarlyYears/docs/AboutProgram-Tamil.pdf
- :en:Kapalkundala (கபால்குண்டலா, புதினம்?!)
- :hi:नरोत्तम लाल जोशी (நரோத்தம் லால் ஜோசி) - *இது இந்தியில் ஒருவரிக் கட்டுரையாக உள்ளது.*
- :en:Delimitation_Commission_of_India (தொகுதிச் சீரமைப்பு ஆணையம்)
- :hi:चित्रलेखा (उपन्यास) (சித்ரலேகா (புதினம்))
- :en:Narayan_dynasty
- :hi:दीपा गोपालन वाधवा *இது இந்தியில் ஒருவரிக் கட்டுரையாக உள்ளது.*
- :en:Glaciology
- :en:Plaster_of_paris
- :en:Administrative_divisions_of_India
- :en:Occam's_razor
- :en:Dysmenorrhea
- :en:Our Lady of Lourdes Shrine, Villianur
- :en:Zardozi
உணவு வகைகள்: பாதுஷா, பாசந்தி, பாசுந்தி ஜில்லி, ரவைத்துள்ளி, நொக்கல் உக்காரை, சேவு
- :en:Petal
- :en:Red_Bull
- :en:WikiHow
# விக்கிப்பீடியா:கோரப்படும் கட்டுரைகள்

## தென்காசி சுப்பிரமணியன் வேண்டும் கட்டுரைகள்

- தமிழ்நாடு அல்லது இந்தியாவிலுள்ள காவல்துறை பதவிகள். கான்சிடபிள், ஏட்டு, மாநிலத் தலைமைக் காவலருக்கான பதவி வரை.
- கோவில்பட்டி வீரலட்சுமி
- பிப்ரவரி 30 ஏற்கெனவே உள்ள கட்டுரையைக் காணவும்: பெப்ரவரி 30
- :en:Mica - காக்கைப் பொன்
- :en:Marmot
- சசிகலா குடும்பம்
- விஜயகாந்து குடும்பம்
- வை. கோபால்சாமி குடும்பம் ( இவரின் சொந்தக்காரர்கள் சிலர் தொழிலதிபர்கள் என்ற கேள்வி) பார்க்க - துரை வையாபுரி
- இராமதாசு குடும்பம் - ( விநாயகம் இராமதாசு குடும்பம் கொண்டு கொடுத்தல் வைத்திருக்கும் குடும்பம்)
- ராம்சாமி குடும்பம் - ஈ. வி. கே. சம்பத், ஈ. வெ. கி. ச. இளங்கோவன் ராம்சாமி அண்ணன் கிருஷ்ணசாமி குடும்பம்.
- சிவாஜி குடும்பம்
- இரஜினிகாந்து குடும்பம் - மருமகன் தனுஷ் குடும்பத்தையும் சேர்த்து.
- கமல் குடும்பம்
- :en:Flora
- :en:Fauna
- தமிழ்நாடு மாநிலத்தின் அகணிய உயிரிகள் கட்டுரையில் உள்ள ஒவ்வொரு வகைப்பாட்டுக்கும் ஒரு கட்டுரை.
- இலங்கை நாட்டின் அகணிய உயிரிகள்
- '''இந்த பகுப்பிலுள்ள அனைத்துக்கட்டுரைகளும். :en:Category:Divisional Secretariats of Sri Lanka
# விக்கிப்பீடியா:கோரப்படும் கட்டுரைகள்

## அன்ரன் வேண்டும் கட்டுரைகள்

- :en:Sarong சாரம் (ஆடை) is not லுங்கி
- :en:Mundu
- :en:Batik பற்றிக்கு
- :en:White lion வெண் சிங்கம்/வெள்ளைச் சிங்கம்
# விக்கிப்பீடியா:கோரப்படும் கட்டுரைகள்

## தினேஷ்குமார் பொன்னுசாமி வேண்டும் கட்டுரைகள்

1. :en:PhD பார்க்க முனைவர்..ஆங்கிலத்தில் :en:Doctorate என்பதற்கு இணைக்கப்பட்டுள்ளது. இரண்டும் எவ்வாறு வேறுபடுகின்றன ? டாக்றேட் பெற்றவர் கல்லூரி ஆசிரியராக தகுதி பெற்றவராம். பிஎச்.டி பெற்றவர் தன் துறையில் மேற்படிப்பு பெற்றவராம். இரண்டும் ஏறக்குறைய ஒன்றுபோலவே தோன்றுகின்றன. இணைக்கவும் ஆங்கில விக்கியில் கோரியுள்ளனர்.
1. :en:List of scandals in India
1. :en:Swietenia macrophylla
# விக்கிப்பீடியா:கோரப்படும் கட்டுரைகள்

## :en:Languages in censuses

I invite you to help write this article.--Kaiyr (பேச்சு) 09:17, 6 ஆகத்து 2014 (UTC)
:Article not yet complete in English Wiki. Request help about India in English Wiki. --மணியன் (பேச்சு) 04:53, 14 ஆகத்து 2014 (UTC)
# விக்கிப்பீடியா:கோரப்படும் கட்டுரைகள்

## Trasnalate

Hello. I want you, if you have time, to translate the introductory paragraphs of :en:Nea Salamis Famagusta FC and create the article in your wiki. Xaris333 (பேச்சு) 21:04, 13 ஆகத்து 2014 (UTC)
# பவுலோ கோய்லோ

**பவுலோ கோய்லோ** (*Paulo coelho*) (பிறப்பு: ஆகஸ்ட் 24, 1947) உலகப் புகழ்பெற்ற சமகால பிரேசில் நாட்டு எழுத்தாளர் ஆவார். இவரது படைப்புகளிலேயே *தி ஆல்கெமிஸ்ட்* ( தமிழில் ரசவாதி) புதினம் மிகச் சிறந்ததாகக் கருதப்படுகிறது. இவரது படைப்புகள் 50க்கும் மேற்பட்ட மொழிகளில் மொழிபெயர்க்கப் பட்டிருக்கின்றன. ஒவ்வொருவரும் தங்கள் கனவுகளை நினைவாக்கப் பாடுபட வேண்டும் என்பது இவரது புதினங்கள், சிறுகதைகள், கட்டுரைகளில் காணப்படும் அடிப்படை கருத்தாகும். ஆனாலும் இலெவன் மினிட்ஸ் (*Eleven Minutes*) என்ற அவரது புதினத்தில், யதார்த்த நிலைமைக்கு நேருக்கு நேர் முகம் கொடுப்பதுபற்றி சொல்லியிருப்பதாகக் குறிப்பிடுகின்றார். இவரது *தி ஆல்கெமிஸ்ட்* புதினம் தமிழில் !ரசவாதி என்ற பெயரில் வெளியாகி பெரும் வரவேற்பைப் பெற்றது.
# பவுலோ கோய்லோ

## சாதனைகளும் விருதுகளும்

விற்பனையில் உலகச் சாதனைகளைப் படைத்துள்ள பல நூல்களை பாவுலோ கோய்லோ எழுதியுள்ளார். இவருடைய நூல்கள் 82 மொழிகளில் மொழிபெயர்க்கப்பட்டு உள்ளன. 170க்கும் அதிகமான நாடுகளில் சுமார் 23 கோடிப் பிரதிகள் விற்பனையாகியுள்ளன.
'பிரேசிலியன் அகாடமி ஆஃப் லெட்டர்ஸ்' அமைப்பின் உறுப்பினரான இவர் 'செவாலியே' விருது பெற்றவர். 2007ல் ஐக்கிய நாடுகள் சபையின் அமைதித் தூதராக நியமிக்கப்பட்டார்.
# பவுலோ கோய்லோ

## படைப்புகள்

பவுலோ கோய்லோ ஏராளமான நூல்களை படைத்துள்ளார். அவற்றுள் முக்கியமானவை:-
பிரிடா, த வேல்கிரீஸ், மக்தூப், பை த ரிவர் ஐ சேட் டவுன் அன்ட் வெப்ட், த ஃபிஃப்த் மவுன்டன் போன்றவையாகும் .
# பவுலோ கோய்லோ

## ரசவாதி கதைச்சுருக்கம்

சந்தியாகு என்ற சிறுவனைப் பற்றிய மாயாஜால நூல் இது. அந்தலூசியாவில் ஆடுகள் மேய்க்கும் அவனுக்கு அடிக்கடி ஒரு கனவு வருகிறது. ஒரு குழந்தை இவனை பிரமிடுகளுக்கு அழைத்துப் போவதாக கனவு காண்கிறான். அது குறித்து கனவுகளுக்கு பலன் சொல்லும் சூனியக்காரியிடம் கேட்கிறான். அவள் அறிவுறுத்த அதன்படி செல்லும் அவன் மெல்ஜிசெடக் எனும் பெரியவரை இடையில் சந்திக்கிறான். சேலம் ராஜாவான அவர் 'கனவுகளையும் குறியீட்டுச் சகுனங்களையும் நம்பு. பிரபஞ்சத்தின் மொழியை அறிந்து கொள். உன் இலக்கை நீ அடைவாய்' என்கிறார். அதனை ஏற்று பொக்கிஷத்தைத் தேடிச் செல்கிறான் சந்தியாகு. ஸ்பெயினில் இருந்து கிளம்பும் அவன் தனது ஆடுகளை விற்று பணம் பெற்று தன் இலக்கை நோக்கி விரைகிறான். டான்ஜியர்ஸ் சந்தைகளிலும் எகிப்துப் பாலைவனங்களுலும் அலைந்து திரியும் அவனை விதி ஒரு ரஸவாதியைச் சந்திக்க வைக்கிறது. அவரது வழிகாட்டுதலின்படி பிரமிடுகளை அடைகிறான். அங்கே அவன் தேடி வந்த பொக்கிஷம் கிடைத்ததா? இலக்கை அடைந்தானா என்பதே கதையின் முடிவாகும்
# பவுலோ கோய்லோ

## செய்தி

இதயம் கூறுவதை நாம் கவனமாகக் கேட்க வேண்டும். வாழ்க்கைப் பாதையில் விதி சுட்டிக்காட்டும் சகுனங்களையும் கவனிக்க வேண்டும், அனைத்துக்கும் மேலாக நம் கனவுகளை நாம் தொடர வேண்டும் என்று அறிவுறுத்தும் சில நூல்களில் இதுவும் ஒன்று.
# பவுலோ கோய்லோ

## படைப்புகள்

### புதினங்கள்

| **ஆண்டு** | **போர்த்துகீசியத் தலைப்பு** | **ஆங்கிலத் தலைப்பு** | **குறிப்பு** |
| --- | --- | --- | --- |
| 1974 | *O Manifesto de Krig-há* | *The Manifest of Krig-há* |  |
| *Teatro da Educação* | *Theater For Education* |  |  |
| 1982 | *Arquivos do Inferno* | *Hell Archives* |  |
| 1986 | *O Manual Prático do Vampirismo* | *Practical Manual of Vampirism* |  |
| 1987 | *O Diário de Um Mago* | *The Pilgrimage* |  |
| 1988 | *O Alquimista* | *The Alchemist* | நூல் முன்னுரை - இலவசப் பதிவிறக்கம் (.rtf) |
| 1990 | *Brida* | *Brida* |  |
| 1991 | *O Dom Supremo* | *The Greatest Gift* |  |
| 1992 | *As Valkírias* | The Valkyries'' |  |
| 1994 | *Maktub* | Maktub'' | இலவசப் பதிவிறக்கம் (.zip/.rtf) |
| *Na margem do rio Piedra eu sentei e chorei* | *By the River Piedra I Sat Down and Wept* |  |  |
| 1996 | *O Monte Cinco* | *The Fifth Mountain* |  |
| 1997 | *Letras do amor de um profeta* | *Love Letters from a Prophet* |  |
| *Manual do guerreiro da luz* | *The Manual of the Warrior of Light* |  |  |
| 1998 | *Veronika decide morrer* | *Veronika Decides to Die* |  |
| *Palavras essenciais* | *Essential Words* |  |  |
| 2000 | *O Demônio e a srta Prym* | *The Devil and Miss Prym* |  |
| 2001 | *Histórias para pais, filhos e netos* | *Fathers, Sons and Grandsons* |  |
| 2003 | *Onze Minutos* | *Eleven Minutes* |  |
| 2004 | *E no sétimo dia* | *And on the Seventh Day* |  |
| *O Gênio e as Rosas* | ''The Genie and the Rose |  |  |
| *Viagens* | *Journeys* |  |  |
| 2005 | *O Zahir* | *The Zahir* |  |
| *Caminhos Recolhidos* | ''Revived Paths |  |  |
| 2006 | *Ser como um rio que flui* | *Like the Flowing River* | இலவசப் பதிவிறக்கம் (.pps) |
| *A bruxa de Portobello* | *The Witch of Portobello* |  |  |
| 2007 | *Vida: Citações selecionadas* | *Life: Selected Quotations* |  |
| 2008 | *O Vencedor está Só* | *The Winner Stands Alone* |  |
| 2010 | *O Aleph* | *The Aleph* (not yet published) |  |
# வார்ப்புரு:Mainpagefooter

| விக்கிப்பீடியா வணிக நோக்கற்ற விக்கிமீடியா நிறுவனத்தால் வழங்கப்படுகிறது. இந்நிறுவனம் மேலும் பல பன்மொழித் செயல்படுத்துகிறது:
<table>
<tr>
<td> </td>
<td> **[//ta.wiktionary.org/ விக்சனரி]**
அகரமுதலியும் சொல்லடைவும் </td>
<td> </td>
<td> **[//ta.wikinews.org/ விக்கிசெய்தி]**
கட்டற்ற உள்ளடக்கச் செய்தி </td>
<td> </td>
<td> **[//ta.wikibooks.org/ விக்கிநூல்கள்]**
கட்டற்ற நூல்களும் கையேடுகளும் </td>
</tr><tr>
<td> </td>
<td> **[//ta.wikisource.org/ விக்கிமூலம்]**
கட்டற்ற உள்ளடக்க நூலகம் </td>
<td> </td>
<td> **[//ta.wikiquote.org/ விக்கிமேற்கோள்]**
மேற்கோள்களின் தொகுப்பு </td>
<td> </td>
<td> **[//commons.wikimedia.org/ பொதுவகம்]**
கட்டற்ற ஊடகக் கிடங்கு </td>
</tr><tr>
<td> </td>
<td> **[//wikidata.org/ விக்கித்தரவு]**
கட்டற்ற அறிவுத் தளம் </td>
<td> </td>
<td> **[//en.wikiversity.org/ விக்கிப்பல்கலைக்கழகம்]**
கட்டற்ற கல்வி நூல்களும் செயற்பாடுகளும் </td>
<td> </td>
<td> **[//species.wikimedia.org/ விக்கியினங்கள்]**
உயிரினங்களின் தொகுதி </td>
</tr><tr>
<td> </td>
<td> **[//en.wikivoyage.org/ விக்கிப்பயணம்]**
இலவச பயண வழிகாட்டி </td>
<td> </td>
<td> **[//mediawiki.org/ மீடியாவிக்கி]**
விக்கி மென்பொருள் மேம்பாடு </td>
<td> </td>
<td> **[//meta.wikimedia.org/ மேல்-விக்கி]**
விக்கிமீடியா திட்ட ஒருங்கிணைப்பு </td>
</tr></table> | } |
| --- | --- |
|}  
<p>
# சுனாமிப் புகைப்படத்துக்கு உலக விருது

டிசம்பர் 26, 2004 இல், தெற்கு மற்றும் தென்கிழக்கு ஆசிய நாடுகளைத் தாக்கிப் பேரழிவை விளைவித்த **ஆழிப்பேரலை** சோகத்தைச் சித்தரிக்கும் நோக்கில் தமிழகத்தின் கடலூர் கடற்கரையில் எடுக்கப்பட்ட புகைப்படத்துக்கு உலகச் செய்திப் புகைப்பட விருது கிட்டியிருக்கிறது.  
இது ராய்ட்டர்ஸ் இந்தியா செய்தி நிறுவனத்தைச் சார்ந்த ஆர்கோ தத்தா என்ற புகைப்பட நிபுணர் 2004 டிசம்பர் 28-ஆம் தேதி எடுத்த படம் ஆகும்.  
சுமார் 70,000 புகைப்படங்கள் இந்தப்போட்டியில் பங்கேற்றன என்பது குறிப்பிடத்தக்கது.  
சுனாமியின் போது தப்பிபிழைத்த பெண்மணி ஒருவர், கடற்கரையில், தம் உறவினர் ஒருவரின் உடல் அருகே கதறுவதைக் காட்டும் இந்தப் புகைப்படம், சுனாமி அழிவின் கோரத்தையும், சோகத்தையும் துல்லியமாகச் சித்தரிப்பதாக ஆம்ஸ்டர்டாம் நகரில் இப்போட்டியை நடத்தியவர்கள் கூறுகிறார்கள்.
# மனுஷ்ய புத்திரன்

**மனுஷ்ய புத்திரன்** (*Manushyaputhiran*) இந்தியாவின் தமிழகத்தைச் சேர்ந்த ஒரு கவிஞர் ஆவார். 1968 ஆம் ஆண்டு மார்ச்சு மாதம் 15 ஆம் தேதியன்று இவர் பிறந்தார். அப்துல் அமீது என்பது இவரது இயற்பெயராகும். பதிப்பாளர், அரசியல்வாதி, பாடலாசிரியர், கட்டுரையாளர், பத்திரிக்கையாசிரியர் என பன்முகங்களுடன் தமிழர் உலகில் இயங்கி வருகிறார். 2015 ஆம் ஆண்டில் திராவிட முன்னேற்றக்கழகத்தில் இணைந்து தற்பொழுது திராவிட முன்னேற்றக்கழகத்தின் செய்தித்தொடர்பாளராக உள்ளார். இக்கட்சியின் தகவல் தொழில்நுட்ப அணியின் மாநில ஆலோசகராகவும் செயல்பட்டு வருகிறார்.  
மனுஷ்ய புத்திரன் பதினைந்து வயதிலிருந்தே கவிதைகள் எழுதி வருகிறார். மனுஷ்ய புத்திரனின் முதல் கவிதை சுபமங்களாவில் வெளியானது. முதல் படைப்பு மனுஷ்ய புத்திரன் கவிதைகள்’ 1983 ஆம் ஆண்டில் வெளியானது. பல இலக்கிய, வணிக இதழ்களில் இவரது கவிதைகள் வெளிவந்துள்ளன. மனுஷ்ய புத்திரனின் அரசியல் கட்டுரைகள் நக்கீரன், தினமலர் போன்ற நாளிதழ்களில் வெளிவந்துள்ளன.
# மனுஷ்ய புத்திரன்

## வாழ்க்கைக்குறிப்பு

மனுஷ்ய புத்திரன் திருச்சி மாவட்டம் துவரங்குறிச்சியில் கதீஜா பீவி, சேக் முகமது தம்பதியருக்கு மகனாகப் பிறந்தார். தனது 7 வயதிலேயே பள்ளிப் படிப்பைத் தொடங்கினார். துவரங்குறிச்சி நடுநிலைப்பள்ளியில் பள்ளிக்கல்வியையும் அண்ணாமலைப் பல்கலைக்கழகத்தில் தொலைதூரக்கல்வி வழியில் பொருளியலில் இளங்கலைப்பட்டமும் பெற்றார். மனோன்மணீயம் சுந்தரனார் பல்கலைக்கழகத்தில் தொடர்பியல் மற்றும் வரலாறு இரண்டு பாடங்களிலும் இரண்டு முதுகலைப்பட்டங்களைப் பெற்றார். தற்போது சென்னையில் வசித்து வருகிறார். உயிர்மை என்ற பதிப்பகத்தை நடத்தி வருகிறார். கவிஞர் சல்மா மனுஷ்ய புத்திரனின் சகோதரியாவார்.
உயிர்மை என்ற மாத இதழின் ஆசிரியராகவும் இதே பெயரில் உயிர்மை பதிப்பகத்தையும் நடத்தி வருகிறார். இதே பெயரில் மின்னிதழ் மற்றும் தொலைக்காட்சியும் அறியப்படுகின்றன.
# மனுஷ்ய புத்திரன்

## விமர்சனங்கள்

மரண தண்டனை ஒழிப்பு, சாதி ஒழிப்பு மற்றும் பெண் விடுதலை போன்ற பல்வேறு சமூக-அரசியல் பிரச்சினைகள் குறித்த முற்போக்கான கருத்துக்களுக்காக அவர் அறியப்படுகிறார்.
# மனுஷ்ய புத்திரன்

## சர்ச்சைகள்

2018 ஆம் ஆண்டில், மனுஷ்யபுத்திரன் எழுதிய ஒரு கவிதை காரணமாக, அவருக்கும் எச். ராஜாவுக்கும் இடையே வார்த்தைப் போர் மூண்டது. பின்னர் பல எழுத்தாளர்கள் மனுஷ்யபுத்திரனுக்கு ஆதரவாகக் குரல் கொடுத்தனர்.
# மனுஷ்ய புத்திரன்

## படைப்புகள்

;கவிதைகள்
| 1983 | மனுஷ்ய புத்திரன் கவிதைகள் |
| --- | --- |
| 1993 | என் படுக்கையறையில் யாரோ ஒளிந்திருக்கிறார்கள் |
| 1998 | இடமும் இருப்பும் |
| 2001 | நீராலானது |
| 2005 | மணலின் கதை |
| 2006 | கடவுளுடன் பிரார்த்தித்தல் |
| 2009 | அதீதத்தின் ருசி |
| 2010 | இதற்கு முன்பும் இதற்கு பின்பும் |
| 2011 | பசித்த பொழுது |
| 2012 | அருந்தப்படாத கோப்பை |
| 2013 | சூரியனுக்கு அருகில் ஒரு வீடு |
| 2014 | அந்நிய நிலத்தில் பெண் |
| 2016 | ஊழியின் தினங்கள் |
| 2016 | புலரியின் முத்தங்கள் |
| 2016 | இருளில் நகரும் யானை |
| 2016 | தித்திக்காதே |
| 2017 | பிக் பாஸ் எல்லாவற்றையும் பார்த்துக்கொண்டிருக்கிறார் |
| 2017 | நூறு பௌர்ணமிகளின் வெளிச்சம் |
| 2018 | கடல் பார்த்த வீட்டில் கடைசி நாள் |
| 2018 | மாநகர பயங்கரவாதி |
| 2018 | எழுந்து வா தலைவா |
| 2019 | ஒரு நாளில் உனது பருவங்கள் |
| 2019 | தீண்டி விலகிய கணம் |
| 2019 | மர்ம முத்தம் |
| 2019 | இரவுக்குக் கைகள் இல்லை |
| 2019 | சிநேகிதியின் காதலர்கள் |
| 2019 | வைரல் யானை |
| 2019 | தரைக்கு வராத இலைகள் |
| 2019 | மெளனப்பனி |
| 2019 | வாதையின் கதை |
| 2019 | அன்பில் ஒரு டீஸ்பூன் கூடிவிட்டது |
| 2021 | அலெக்ஸா… நீ என்னைக் காதலிக்கிறாயா? |
| 2021 | வசந்தம் வராத வருடம் |
| 2022 | மிஸ் யூ…. இந்த முறையும் இவ்வளவுதான் சொல்ல முடிந்தது |
;கட்டுரைகள்
| 2003 | காத்திருந்த வேளையில் |
| --- | --- |
| 2003 | எப்போதும் வாழும் கோடை |
| 2009 | என்ன மாதிரியான காலத்தில் வாழ்கிறோம் |
| 2012 | டினோசர்கள் வெளியேறிக் கொண்டிருக்கின்றன |
| 2012 | தோன்ற மறுத்த தெய்வம் |
| 2012 | எதிர் குரல் பாகம் 1 |
| 2012 | இந்தியர்களின் போலி மனசாட்சி |
| 2013 | நிழல்கள் நடந்த பாதை |
| 2013 | குற்றமும் அரசியலும் |
| 2013 | கைவிட்ட கொலைக்கடவுள் |
| 2014 | நிழல்களோடு பேசுவோம் |
| 2017 | சொல்கிறேன் அதனால் இருக்கிறேன் |
| 2017 | நரகத்திற்கு போகும் பாதை |
| 2017 | திராவிடத்தால் வாழ்ந்தோம் |
# மனுஷ்ய புத்திரன்

## விருதுகள்

- 2002- இளம் படைப்பாளிகளுக்கான உயரிய தேசிய விருதான சன்சுகிருதி சம்மான் விருது
- 2003- அமெரிக்க இலக்கிய நண்பர்கள் குழு வழங்கிய ‘இலக்கியச் சிற்பி’ விருது
- 2004- இந்திய சமூக நீதி அமைச்சகத்தின் ‘தலைசிறந்த தனிநபர் படைப்பாற்றலுக்கான’ விருது
- 2011- கனடா நாட்டின் சிறந்த கவிதைத் தொகுப்புக்கான விருது (அதீதத்தின் ருசி)
- 2016- ஆனந்த விகடன் தலைசிறந்த 10 மனிதர்கள் விருது
# வண்ணதாசன்

**வண்ணதாசன்** என்ற புனைப்பெயரில் சிறுகதைகளும், **கல்யாண்ஜி** என்ற புனைப்பெயரில் கவிதைகளும் எழுதுபவரின் இயற்பெயர், **சி.கல்யாணசுந்தரம்** (S. Kalayanasundaram). இவர் தமிழ்நாடு, திருநெல்வேலியில் பிறந்தவர். இவரது தந்தை இலக்கியவாதி தி. க. சிவசங்கரன் ஆவார்.இவர் தந்தையும் சாகித்ய அகாதமி விருது பெற்றவர். நவீன தமிழ்ச் சிறுகதை உலகில் மிகுந்த கவனம் பெற்ற எழுத்தாளரான வண்ணதாசன், *தீபம்* இதழில் எழுதத் துவங்கியவர். 1962 ஆம் ஆண்டில் இருந்து இன்று வரை தொடர்ந்து சிறுகதைகள் எழுதி வருகிறார். இவரது 'ஒரு சிறு இசை' என்ற சிறுகதை நூலுக்காக இந்திய அரசின் 2016-ஆம் ஆண்டிற்கான சாகித்திய அகாதமி விருது கிடைத்தது.  
இவரது சிறுகதைகள் பல்கலைக் கழகங்களில் பாடமாக வைக்கப்பட்டிருக்கின்றன. இலக்கியச் சிந்தனை உள்ளிட்ட பல முக்கிய விருதுகளைப் பெற்றிருக்கிறார் வண்ணதாசன். 2016 விஷ்ணுபுரம் விருது இவருக்கு வழங்கப்பட்டிருக்கிறது..சூன் 10, 2018 இல் கனடா தமிழ் இலக்கியத் தோட்டம் எனும் அமைப்பு தமிழ் இலக்கியத்திற்கான வாழ்நாள் சாதனையாளர் விருதினை இவருக்கு வழங்கியது. தஞ்சைத் தமிழ்ப் பல்கைக்கழகம் மதிப்புறு முனைவர் பட்டத்தை வழங்கியுள்ளது.
# வண்ணதாசன்

### சிறுகதைத் தொகுப்புகள்

1. கலைக்க முடியாத ஒப்பனைகள்
1. தோட்டத்துக்கு வெளியிலும் சில பூக்கள்
1. சமவெளி
1. பெயர் தெரியாமல் ஒரு பறவை
1. மனுஷா மனுஷா
1. கனிவு
1. நடுகை
1. உயரப் பறத்தல்
1. கிருஷ்ணன் வைத்த வீடு
1. ஒளியிலே தெரிவது (உயிர்மை - சுஜாதா அறக்கட்டளை இணைந்து வழங்கிய 2011ஆம் ஆண்டில் சிறுகதைக்கான சுஜாதா விருதைப் பெற்றது)
1. சில இறகுகள் சில பறவைகள்
1. ஒரு சிறு இசை
1. அகிலம்
# வண்ணதாசன்

### புதினங்கள்

1. சின்னு முதல் சின்னு வரை
# வண்ணதாசன்

### கவிதைத் தொகுப்புகள்

1. புலரி
1. முன்பின்
1. ஆதி
1. அந்நியமற்ற நதி
1. மணல் உள்ள ஆறு
1. தரைக்கும் வானத்துக்கும் அப்பால்
# வண்ணதாசன்

### கட்டுரைகள்

1. அகம் புறம்
# வண்ணதாசன்

### கடிதங்கள்

1. வண்ணதாசன் கடிதங்கள்
# வண்ணதாசன்

## விருதுகள்

- கலைமாமணி
- சாகித்திய அகாதமி விருது
- விஷ்ணுபுரம் விருது
# பூமணி

கொம்மை (புதினம்)  
**பூமணி** (பிறப்பு - 1947, இயற்பெயர் - பூ. மாணிக்கவாசகம்.) சாகித்திய அகாதெமி விருது பெற்ற தமிழ் எழுத்தாளர் ஆவார்.இவர் எழுதிய 'அஞ்ஞாடி' என்ற நாவலுக்கு 2014 ஆம் ஆண்டிற்கான சாகித்திய அகாதெமி விருது வழங்கப்பட்டது
# பூமணி

## வாழ்க்கைக் குறிப்புகள்

இவர் தூத்துக்குடி மாவட்டத்தில் கோவில்பட்டி அருகே உள்ள ஆண்டிபட்டி எனும் ஊரில் பிறந்தார். இவரின் தந்தை பூலித்துரை, தாய் தேனம்மை. பூமணி இவர், தமிழ்நாடு அரசின் கூட்டுறவுத் துறை துணைப் பதிவாளாராகப் பணியாற்றி ஓய்வு பெற்றவர்.
# பூமணி

## இலக்கியப் பணி

கரிசல் வட்டாரத்து வாழ்க்கையின் நுட்பங்களைத் தனது எழுத்தில் வெளிப்படுத்திய எழுத்தாளர். இவருடைய கல்லூரிக் காலத்தில் இவருக்கு விமர்சகர் சி. கனகசபாபதி ஆசிரியராக இருந்தார். எழுத்தாளர் கி.ராஜநாராயணன் பூமணியை சிறுகதைகள் எழுத ஊக்குவித்தார். 1971இல் பூமணியின் முதல் சிறுகதை ‘அறுப்பு’ தாமரை இதழில் வெளிவந்தது. அதன் பிறகு தாமரை ஆசிரியராக இருந்த தி. க. சிவசங்கரன் பூமணியை ஊக்குவித்தார்.
# பூமணி

## ஆக்கங்கள்

### சிறுகதைத் தொகுப்பு

- *வயிறுகள்*.
- * ரீதி*.
- *நொறுங்கல்கள்*.
- * நல்லநாள்*.
# பூமணி

## ஆக்கங்கள்

### புதினங்கள்

- *வெக்கை*.
- *நைவேத்தியம்*.
- *வரப்புகள்*.
- *வாய்க்கால்*.
- *பிறகு*.
- *அஞ்ஞாடி*
# பூமணி

## ஆக்கங்கள்

### திரைப்படம்

- **கருவேலம்பூக்கள்**
- **அசுரன்** (கதை)
# பூமணி

## சிறப்புகள்

- தேசிய திரைப்பட வளர்ச்சி நிறுவனத்துக்காக இவர் இயக்கிய *கருவேலம்பூக்கள்* திரைப்படம் பல முக்கிய உலகத் திரைப்பட விழாக்களில் பங்கு பெற்றது.
- *வெக்கை* நாவல் இந்தியில் மொழியாக்கம் செய்யப்பட்டுள்ளது.
# பூமணி

## விருதுகள்

- இலக்கியச் சிந்தனை பரிசு
- அக்னி விருது
- திருவனந்தபுரம் தமிழ்ச் சங்க விருது
- இலக்கியத்துக்கான பங்களிப்புக்காக 2011க்கான விஷ்ணுபுரம் விருது
- அஞ்ஞாடி புதினத்திற்கு 2014இல் சாகித்திய அகாதமி விருது
- விளக்கு விருது
# ந. முத்துசாமி

**Na.Muthusamy ** (மே 25, 1936 - அக்டோபர் 24, 2018) என்பவர் ஒரு தமிழக எழுத்தாளர். தஞ்சாவூர் மாவட்டத்திலுள்ள புஞ்சை என்ற கிராமத்தில் பிறந்த இவர் 2000 ஆண்டின் சங்கீத நாடக அகாதமியின் விருது பெற்றிருக்கிறார். தெருக்கூத்தை தமிழ்க்கலையின் முக்கிய அடையாளமாக்கியவர்களுள் இவரும் ஒருவர். இவரது "கூத்துப்பட்டறை" என்ற நாடக அமைப்பு தமிழில் பரிசோதனை நாடகங்களுக்கு வழிகாட்டியாக இருந்து வருகிறது. "கசடதபற", "நடை" போன்ற இலக்கிய இதழ்களில் சிறுகதைகள் எழுதியிருக்கிறார். நீர்மை உட்பட 5 நூல்களை வெளியிட்டுள்ளார். இவர் எழுதிய "ந. முத்துசாமி கட்டுரைகள்" எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் நுண்கலைகள்(இசை, நடனம், ஓவியம், சிற்பம்) எனும் வகைப்பாட்டில் பரிசு பெற்றிருக்கிறது. 2012 ஆம் ஆண்டில் இவரது கலைச்சேவையை பாராட்டும் வண்ணம் இந்திய அரசு பத்மஸ்ரீ விருதை வழங்கி பெருமைப்படுத்தியது.
# ந. முத்துசாமி

## ஆக்கங்கள்

### சிறுகதைத் தொகுப்பு

- *நீர்மை*
# ந. முத்துசாமி

## ஆக்கங்கள்

### நாடகங்கள்

- *காலம் காலமாக*
- *அப்பாவும் பிள்ளையும்*
- *நாற்காலிக்காரர்*
- *சுவரொட்டிகள்*
- *படுகளம்*
- *உந்திச்சுழி*
- *கட்டியக்காரன்*
- *நற்றுணையப்பன்*
# ந. முத்துசாமி

## ஆக்கங்கள்

### கட்டுரைத் தொகுப்பு

- *அன்று பூட்டியவண்டி* ( தெருக்கூத்துக் கலை பற்றிய கட்டுரைகள்)
# கோபிகிருஷ்ணன்

**கோபிகிருஷ்ணன்** (*Gopikrishnan*) என்பவர் தமிழ்நாட்டின், மதுரையில் பிறந்தவர். நவீன தமிழ்ச் சிறுகதையுலகில் தனித்துவமான எழுத்தாளராக மதிக்கப்படுபவர். நடுத்தர வர்க்கத்தின் போலியான மதிப்பீடுகளையும் அவலங்களையும், அபத்தங்களையும் தனது கதைகளில் தொடர்ந்து வெளிப்படுத்திக்கொண்டு வந்தவர்.  
உளவியல் துறையிலும் மற்றும் சமூக சேவை துறையிலும் முதுகலைப்பட்டம் பெற்றவர். *ஆத்மன் ஆலோசனை மையம்* என்ற அமைப்பை உருவாக்கி, மனநல ஆலோசகராக சில காலம் பணியாற்றியுள்ளார். பல்வேறு தொண்டு நிறுவனங்களிலும் சமூக சேவகராகப் பணியாற்றிய அனுபவமும் அவருக்கு உண்டு. மனநிலை பிறழ்வு மையங்களில் ஆலோசகராக இருந்த நாட்களில் தான் சந்தித்த மனிதர்கள் பற்றி ‘உள்ளிருந்து சில குரல்கள்’ என்ற நாவலை எழுதியிருக்கிறார்.  
வறுமையான குடும்பச் சூழல் காரணமாகவும், தனது சுய அடையாளத்தை இழந்துவிடக் கூடாது என்ற விடாப்பிடியான முயற்சியாலும் ஆழ்ந்த மனச்சோர்வுக்கு உட்பட்டவராக இருந்தார் கோபி கிருஷ்ணன். இதற்காக உள நல மருந்துகளைத் தொடர்ந்து சாப்பிட்டு வந்ததால் உருவான பலவீனம் காரணமாக, அதிக நோய்மையுற்று அதிலிருந்து மீள முடியாமலே 2003ஆம் ஆண்டு காலமானார்.
# கோபிகிருஷ்ணன்

## ஆக்கங்கள்

- *ஒவ்வாத உணர்வுகள்*
- *தூயோன்*
- *மானிட வாழ்வு தரும் ஆனந்தம்*
- *டேபிள் டென்னிஸ்*
- *உள்ளிருந்து சில குரல்கள்*
- * முடியாத சமன் *
- *உள்ளே இருந்து சில குரல்கள்*  
கோபிகிருஷ்ணன் அவர்களின் சில படைப்புகள் "அழியாச்சுடர்" தளத்தில் தொகுக்கப்பட்டுள்ளன. அவைகளுக்கான சுட்டி: http://azhiyasudargal.blogspot.com/search/label/கோபிகிருஷ்ணன்
# சச்சின் டெண்டுல்கர்

சச்சின் டெண்டுல்கருக்கு 2013ஆம் ஆண்டு இந்தியாவில் மிக உயரிய விருதான பாரத ரத்னா விருது வழங்கப்பட்டது. இதன்மூலம் மிக இள வயதில் இந்த விருதைப் பெற்றவர் என்ற சாதனையையும், விளையாட்டு வீரர்களில் இந்த விருதினைப் பெறும் முதல் வீரர் எனும் சாதனைகளைப் படைத்தார். இவர் 2019ஆம் ஆண்டு ஐசிசியின் *ஹால் ஆஃப் பேம்* பட்டியலில் இடம் பெற்றார்.  
இது வரை துடுப்பாட்டம் விளையாடிய அனைத்து மட்டையாளர்களிலும் தேர்வுப் போட்டிகளில் பிராட்மனுக்கு அடுத்த நிலையில் உள்ளவராகவும் ஒரு நாள் அனைத்துலகப் போட்டிகளில் ரிச்சர்டுசுக்கு அடுத்த நிலையில் உள்ளவராகவும் 2002 இல் விசுடன் குழுமம் வெளியிட்ட தர வரிசை அறிவிக்கின்றது. இவர் ஆறு முறை துடுப்பாட்ட உலகக்கிண்ணப் போட்டிகளில் இந்தியத் துடுப்பாட்ட அணிக்காக விளையாடியுள்ளார். அதில் 2011 துடுப்பாட்ட உலகக்கோப்பை வென்ற இந்திய அணியில் இவர் இடம் பிடித்திருந்தார். தென்னாப்பிரிக்காவில் நடைபெற்ற 2003 துடுப்பாட்ட உலகக் கிண்ணத்தில் தொடர் நாயகன் விருது வென்றார். விசுடன் துடுப்பாட்டாளர்களின் நாட்குறிப்பு தனது 150 ஆண்டு விழாவின் போது அனைத்து காலத்திற்குமான சிறந்த பதினொரு நபர்கள் கொண்ட தேர்வுத் துடுப்பாட்ட அணியை அறிவித்தது. அதில் இடம் பெற்ற ஒரே இந்தியத் துடுப்பாட்ட அணி வீரர் சச்சின் மட்டுமே.  
விளையாட்டுத் துறையில் இவரின் சாதனைகளைப் பாராட்டும் விதமாக 1994 ஆம் ஆண்டில் அருச்சுனா விருதும், 1997 ஆம் ஆண்டில் விளையாட்டுத் துறையின் மிக உயரிய விருதான ராஜீவ் காந்தி கேல் ரத்னா விருதையும் பெற்றுள்ளார். மேலும் 1999 இல் இந்தியாவின் குடிமை விருதுகளில் நான்காவதாக கருதப்படும் பத்மசிறீ விருதையும், 2008 இல் இரண்டாவதாக கருதப்படும் பத்ம விபூசண் விருதினைப் பெற்றார். மேலும் 2015 துடுப்பாட்ட உலகக்கிண்ணம் நவம்பர் 16, 2013 இல் தென்னாப்பிரிக்காவில் நடைபெற்றது. அந்தப் போட்டியில் இந்திய அணி வெற்றி பெற்ற சில மணித்தியாலத்தில் இந்தியப் பிரதமரின் அலுவலகத்திலிருந்து ஒரு அறிவிப்பு வந்தது. அதில் இந்தியாவின் மிக உயரிய விருதாகக் கருதப்படும் பாரத ரத்னா விருது சச்சினுக்கு வழங்கப்பட இருப்பதாக தகவல் இருந்தது. மிக இள வயதில் இந்த விருதைப் பெற்றவர் என்ற சாதனையையும், விளையாட்டு வீரர்களில் இந்த விருதினைப் பெறும் முதல் வீரர் எனும் சாதனைகளைப் படைத்தார். 2010 இல் பன்னாட்டுத் துடுப்பாட்ட அவை இவருக்கு அந்த ஆண்டின் சிறந்த துடுப்பாட்ட வீரருக்கான சர் கர்ஃபீல்டு சோபர்ஸ் கோப்பை விருது வழங்கியது.
# சச்சின் டெண்டுல்கர்

## ஆரம்பகால வாழ்க்கை

டெண்டுல்கர் ஏப்ரல் 24,1973இல் தாதர், மும்பையில் பிறந்தார். இவரின் பெற்றோர்கள் மகாராட்டிர மற்றும் ராஜபூர் சரஸ்வத் பிராமண குடும்ப மரபைச் சேர்ந்தவர்கள் ஆவர். இவரின் தந்தை ரமேஷ் டெண்டுல்கர் பரவலாக அறியப்படும் மராத்திய புதின எழுத்தாளர் மற்றும் கவிஞர் ஆவார். இவரின் தாய் ரஞ்னி காப்பீட்டு நிறுவனத்தில் பணிபுரிந்தார். ரமேஷ் தனக்கு மிகவும் பிடித்த இசையமைப்பாளரான சச்சின் தேவ் பர்மன் என்பாரின் பெயரையே தனது மகனுக்கு பெயரிட்டார். சச்சினுக்கு நிதின், ஐத் எனும் இரு மூத்த சகோதரர்களும் சவிதா எனும் அக்காவும் உள்ளனர். இவர்கள் மூவரும் இவரின் தந்தையின் முதல் மனைவிக்குப் பிறந்தவர்கள் ஆவர்.  
சச்சின் டெண்டுல்கர் மும்பை மாநகரத்தைச் சேர்ந்த ஒரு நடுத்தரக் குடும்பத்தில் நான்காவது குழந்தையாகப் பிறந்தார். பல துடுப்பாட்ட வீரர்களை உருவாக்கிய சாரதாஷ்ரம் வித்யாமந்திர் பள்ளியில் சேர்ந்தார். மும்பையின் பள்ளிகளுக்கிடையிலான போட்டி ஒன்றில், இப்பள்ளியின் சார்பாக விளையாடிய இவரும் வினோத் காம்ப்ளியும் இணைந்து 664 ஓட்டங்கள் குவித்துச் சாதனை புரிந்தனர். பின்னர் 1988/89இல் மும்பை சார்பாக விளையாடிய இவர் 100 ஓட்டங்களைக் குவித்தார். இது இவர் ஆடிய முதல் மாநிலங்களுக்கிடையிலான போட்டி என்பதும் அப்போது அவர் வயது 15 என்பதும் குறிப்பிடத்தக்கது.  
சச்சின் 1989ஆம் ஆண்டு தம் 16ஆவது வயதில் முதன்முறையாக இந்தியாவின் சார்பாகத் தேர்வுப் போட்டிகளில் விளையாடினார். பாக்கித்தான் அணிக்கு எதிரான இந்தத் தேர்வுத் தொடரில் ஓர் அரைச்சதம் எடுத்தார். 1990இல் இங்கிலாந்து அணிக்கு எதிராகத் தனது முதல் நூறு ஓட்டங்கள் எடுத்தார். இவர், தேர்வுப் போட்டிகளில் 15,000 ஓட்டங்களுக்கு மேலும் ஒரு நாள் போட்டிகளில் 18,000 ஓட்டங்களுக்கு மேலும் எடுத்துள்ளார்.  
சச்சினுக்கு அஞ்சலி என்ற மனைவியும் அர்ஜுன் என்ற மகனும் சாரா என்ற மகளும் உள்ளனர்.